Але гаворка зараз не пра гэта. У мастацтве, як вядома, прамых і роўных шляхоў не бывае. Гаворка - пра тое, што ўсе гэтыя творцы (а сярод іх - і народныя мастакі, і заслужаныя дзеячы мастацтва) з'яўляюцца духоўнымі носьбітамі той Праўды быцця, якая так патрэбна нам асабліва сёння, таму што незалежная Беларусь, гераічныя старонкі яе барацьбы, яе зямля, яе працаўнікі і абаронцы - нязменная іх тэма.